
Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm" 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta “Eiropas digitālās identitātes maka ieviešana Latvijā” 
pase 

1. Finansējuma saņēmējs, kas īsteno projektu 
	1.1. Finansējuma saņēmējs, kas īsteno projektu (institūcija) 
	Valsts digitālās attīstības aģentūra (turpmāk – VDAA)

	1.2. Projekta īstenošanas partneri (indikatīvi) 
	1. Viedās administrācijas un reģionālās attīstības ministrija (turpmāk – VARAM),
2. Pilsonības un migrācijas lietu pārvalde (turpmāk – PMLP)


2. Saistītie projekti 
	2.1. Jomas (domēna) arhitektūras nosaukums 
	Projekts “Eiropas digitālās identitātes maka ieviešana Latvijā” (turpmāk – Projekts) iekļaujas horizontālo jomu arhitektūrā “Uzticamība un personu identifikācija” (Apstiprināta 22.01.2025. IKT foruma sēdē)

	2.2. Saistība ar citiem projektiem 
	Projekta īstenošana ir saistība ar šādiem projektiem:
- Eiropas Savienības Atveseļošanas un noturības mehānisma plāna projekts Nr. 2.1.2.1.i.0/1/23/I/VARAM/005 “Nacionālā digitālo pakalpojumu koplietošanas centrālā platforma klientcentrētiem un proaktīviem e-pakalpojumiem sabiedrībai (Latvija.lv)”, kā ietvaros tiek izstrādāts valsts pārvaldes pakalpojumu portāla Latvija.gov.lv mobilās lietotnes prototips, ko paredzēts izmantot Projekta ietvaros E-adreses pastkastītes ieviešanai Eiropas digitālās identitātes makā (turpmāk – EDIM), projekts ir īstenošanā (20.09.2023. – 31.10.2026.);
- Eiropas Savienības programmas “Digitālā Eiropa” līdzfinansēts pārrobežu projekts “EU Digital Wallet Payment Use Case - Support to the implementation of the European Digital Identity Framework (EDIF) and the implementation of the Once Only System under the Single Digital Gateway Reg” (akronīms – NOBID Wallet), kā ietvaros tiek izstrādāts Latvijas EDIM pilots, kas pēc iespējas, tiks izmantots Projekta ietvaros EDIM izveidei; projekts ir pabeigts (01.04.2025. – 31.08.2025); 
- Eiropas Savienības programmas “Digitālā Eiropa” līdzfinansēts pārrobežu projekts “Advanced Project for Trusted Identity Technologies and Unified Digital Ecosystem” (akronīms – APTITUDE), kā ietvaros paredzēts izstrādāt Latvijas EDIM pilota 2. kārtu - to paredzēts īstenot 24 mēnešus, sākot no 2025. gada oktobra;
- Plānotie saistītie Eiropas Reģionālās attīstības fonda (turpmāk - ERAF) 2021. - 2027. gada plānošanas perioda projekti: 
      a) VAS "Latvijas Valsts radio un televīzijas centrs" (turpmāk - LVRTC) projekts Uzticamības pakalpojumu attīstībai “Uzticamības pakalpojumu attīstība: Nacionālās elektroniskās identifikācijas shēmas un kvalificēta droša elektroniskā paraksta pielāgošanās eIDAS 2.0 prasībām, paaugstinot risinājuma drošību un lietojamību”. 
      b) PMLP projekts "Jaunas Personu apliecinošu dokumentu informācijas sistēmas izstrāde, daļējas pašapkalpošanās risinājuma ieviešana un personu apliecinošu dokumentu izsniegšanas tehniskās infrastruktūras attīstība", lai attīstītu personu apliecinošo dokumentu noformēšanas procesu, lai ātri, droši un ērti nodrošinātu Latvijas iedzīvotājus un ārzemniekus ar personu apliecinošiem dokumentiem, stiprinot fizisko personu uzskaiti un identifikāciju fiziskajā un elektroniskajā vidē, paplašinot sabiedrības digitālo iespēju klāstu, vienlaikus padarot PMLP pakalpojumu saņemšanu ērtāku un ātrāku un nodrošinot Personu apliecinošu dokumentu informācijas sistēmas un personu apliecinošu dokumentu personalizācijas procesa pilnvērtīgu un nepārtrauktu darbību, ID Nr. 1.3.1.1/1/25/I/006.
      c) VDAA projekts "Datu platformu, portālu un standartu attīstība", kā ietvaros tiks attīstīta Datu izplatīšanas un pārvaldības platforma (turpmāk – DAGR) un Valsts informācijas resursu, sistēmu un sadarbspējas informācijas sistēma (turpmāk – VIRSIS).
Apliecinām, ka projekta ietvaros tiks nodrošināts, ka netiek finansētas darbības un aktivitātes, kas pārklājas ar citu projektu ietvaros finansētām aktivitātēm, tādējādi izslēdzot dubultā finansējuma risku.


3. Projekta mērķis un galvenie ieguvumi 
	3.1. Projekta mērķis un galvenais saturs 
	Projekta virsmērķis ir nodrošināt Latvijas iedzīvotājiem un uzņēmumiem drošu, sadarbspējīgu un Eiropā atzītu Eiropas digitālās identitātes maku (EDIM), ieviešot nacionāla mēroga EDIM pakalpojumu un ar to saistītos risinājumus (lietotne, atribūtu pārvaldība, autentifikācija tiešsaistē/bezsaistē), paplašinot e-adreses izmantošanu mobilajā vidē un izveidojot EDIM ekosistēmu ar atkarīgajam pusēm un atribūtu izsniedzējiem.
Projekta mērķi ir:
M.1. ieviest un nodrošināt nacionālā mēroga Eiropas vienotās identitātes maka pakalpojumus un saistītos IT risinājumus.
M.2. Nodrošināt, ka EDIM darbībai ir pieejamas nepieciešamās uzticamības pakalpojumu un elektroniskās identifikācijas funkcionalitātes, t.sk.:
1. Nodrošināt funkcionalitāti kvalificētu atribūtu elektronisko apliecinājumu izsniegšanai;
2. Nodrošināt funkcionalitāti nekvalificētu atribūtu elektronisko apliecinājumu izsniegšanai.
M.3. paplašināt e-adreses pielietošanas jomu un ieviest e-adreses mobilās lietošanas pieredzi.
M.4. Pilnveidot klientu apkalpošanas procesu EDIM darbības nodrošināšanai.
M.5. Nodrošināt EDIM sākotnējo funkcionalitāti un pamatatribūtu pieejamību, lai EDIM būtu izmantojams lietotājiem pēc pirmās lietotnes iterācijas nonākšanas produkcijas vidē.
M.6. Izveidot un attīstīt EDIM ekosistēmu, nodrošinot tehniskā un organizatoriskā ietvara attīstību un uzlabojumus, t.sk. arī citu pakalpojumu sniedzēju pakalpojumu pievienošanai. 
Projekta mērķu sasniegšanai tiks īstenotas sekojošas darbības un aktivitātes: 
1. Projekta vadība, kuras ietvaros tiks nodrošināta Projekta darbību un finanšu plānošana un pārvaldība, Projekta administratīvo dokumentu sagatavošana un uzglabāšana, Projekta komandas nodrošināšana un pārvaldība, Projekta publicitātes obligāto pasākumu īstenošana u.c. darbi (~200 000 eur);
2. Latvijas EDIM platformas izveide un ieviešana, t.sk. lietotnes un citu ar lietotnes darbību saistītu risinājumu kopuma izstrāde - lietotāju integrācijas risinājums, atribūtu pārvaldības risinājums (bezsaistes un tiešsaistes lietotāju autentifikācijas funkcionalitātes izstrāde lietotāja autentifikācijai ar lietotni) (~500 000 eur);
3. Latvijas EDIM pirmo lietojumu ieviešana (~250 000 eur);
4. EDIM nepieciešamu apliecinājumu izveide un to izvietošana lietotnē, t.sk. datu pielāgošana un sagatavošana izmantošanai EDIM lietotnē, datu un/vai atribūtu nodrošinātāju piesaiste, to nodrošināto atribūtu izstrāde vai pielāgošana izmantošanai lietotnē, atribūta kvalificēta un nekvalificēta elektroniskā apliecinājuma nodrošināšana, atribūtu kataloga izveide, apliecinājumu kataloga izveide (~100 000 eur);
5. DAGR, Maksājumu moduļa (turpmāk - MM) un VIRSIS pielāgošana EDIM lietotnes darbības nodrošināšanai (~300 000 eur);
6. Atkarīgo pušu reģistra izveide ~150 000);
7. Latvijas EDIM izmitināšana mākoņdatošanas infrastruktūrā (~700 000);
8. Latvijas EDIM sertifikācija, t.sk. auditi, lai nodrošinātu ka EDIM ir atbilstošs Eiropas Parlamenta un padomes regulai (ES) 2024/1183 (2024. gada 11. aprīlis), ar ko groza Regulu (ES) Nr. 910/2014 attiecībā uz Eiropas digitālās identitātes satvara izveidi (turpmāk – eIDAS 2.0 regula) un Uzticamības pakalpojuma sniedzēja kvalificēšanas prasībām (~100 000 eur);
9. Latvijas EDIM izsniegšanas (onboarding) procesa radīšana un nodrošināšana (~800 000 eur);
10. E-adreses pastkastītes funkcionalitātes ieviešana EDIM lietotnē (~ 250 000 eur);
11. Jauna Vienotā pieteikšanās moduļa (turpmāk – VPM) un eIDAS risinājuma versiju izstrāde un funkcionalitātes paplašināšana EDIM darbības nodrošināšanai (~800 000 eur);
12. Izvērtējot nepieciešamību, Vienreizes principa tehniskās sistēmas (turpmāk - OOTS) attīstīšana un pilnveidošana, nodrošinot EDIM un OOTS sinerģiju (~50 000 eur);
13. Latvijas EDIM procedūru un metodoloģijas atbalsta sistēmas radīšana, vadlīniju izstrāde un atbalsta sistēmas nodrošināšana, t.sk nepieciešamie resursi EDIM procedūru un metodoloģiju ieviešanas un lietošanas atbalstam (~150 000 eur);
14. Latvijas EDIM uzturēšanas un lietotāju atbalsta nodrošināšana (~75 000 eur);
15. Latvijas EDIM vienotas identitātes izstrāde, kas ietvers komunikācijas materiālu un tiešsaistes risinājumu vizuālo saskaņošanu (~230 000 eur);
16. Latvijas EDIM popularizēšanas pasākumu īstenošana (~100 000 eur).

Iekavās norādītās aktivitāšu īstenošanas izmaksas ir provizoriskas un var mainīties.

“Projekta mērķu sasniegšanai sadarbības partneri īstenos sekojošas darbības un aktivitātes: PMLP Latvijā nodrošina fizisko personu identifikācijas datus, kas tiek izgūti no DAGR, kurā tiek saņemti un datu izmaiņu gadījumā aktualizēti dati no PMLP Fizisko personu reģistra informācijas sistēmas (FPRIS). PMLP atbilstoši eIDAS 2.0 regulā noteiktajam identitātes saskaņošanas procesam nodrošina EDIM fizisko personu PID datus un personas identifikāciju gadījumos, kad personai ir Latvijā piešķirts personas kods. PMLP sadarbībā ar Valsts digitālās attīstības aģentūra (VDAA), nodrošina identitātes saskaņošanu personām, kurām nav Latvijas personas koda. VARAM veiks darbības, kas nodrošinās eIDAS 2.0 regulas prasību ieviešanu un koordināciju, EDIM jomas mērķarhitektūras pilnveidi, sertifikācijas shēmas izstrādi un saskaņošanu, normatīvā regulējuma izveidi un pilnveidi, kā arī starpinstitucionālās sadarbības un EDIM integrācijas koordināciju valsts pārvaldes e-pakalpojumos.

	3.2. Projekta pamatojums (aktualitāte/nepieciešamība/risināmā problēma) 
	Norāda atsauces uz politikas plānošanas dokumentiem: 


	
	☒ Eiropas Savienības prasību izpilde 
 Projekts īsteno Regulas (ES) 2024/1183 (eIDAS 2.0) prasības, kas nosaka ES dalībvalstu pienākumu līdz 2026. gada 24. decembrim nodrošināt sertificētu Eiropas digitālās identitātes maku. Risinājums nodrošina drošu elektronisko identifikāciju, pārrobežu pakalpojumu piekļūstamību, elektronisko atribūtu apmaiņu un lietotāju datu kontroles principu, vienlaikus mazinot administratīvo slogu un identifikācijas sadrumstalotību ES.
Projekts veicina ES digitālās identitātes satvara īstenošanu, tostarp personas elektroniskās identifikācijas, kvalificētu elektronisko parakstu un elektronisko atribūtu apliecinājumu nodrošināšanu, kā arī lietotāju datu kontroles principa ieviešanu digitālajā vidē.
EDIM ieviešana Latvijā ļaus nodrošināt pārrobežu pakalpojumu piekļūstamību, samazināt administratīvo slogu un mazināt elektroniskās identifikācijas sadrumstalotību, kā arī sekmēs vienotā digitālā tirgus attīstību un vienreizējās datu iesniegšanas principa praktisku izmantošanu publiskajā pārvaldē un privātajā sektorā.


	
	☐ Valdības rīcības plāns 


	
	☒ Pamatnostādnes 
Atbilstoši 2023. gada 13. decembra Ministru kabineta rīkojums Nr. 892 “Par Digitālās transformācijas pamatnostādņu 2021.–2027. gadam ieviešanas plānu 2023.–2027. gadam” rīcības virzienu Nr.2.2 “Elektroniskā identitāte un uzticamības pakalpojumi”

	
	

	
	☒ Nozares reforma / pakalpojumu uzlabošana
Ar eIDAS 2.0 regulu tiek attīstīta e-identifikācijas un uzticamības pakalpojumu joma pārrobežu līmenī.


	
	☐ Kiberdrošības un noturības prasību izpilde  

	
	

	
	☐ Izmaksu novēršana un darbības nepārtrauktības nodrošināšana. 

	
	

	
	Konsekvences, ja projekts netiek īstenots: 
Neieviešot laikā Regulu pret Latvijas valsti var tikt uzsākta pārkāpuma procedūra, kas var rezultēties ar piemērotu soda naudu, kas tiks piemērota līdz Latvijas valsts izpildīs Regulu. Tas radītu reputācijas risku valsts pārvaldei un digitālās transformācijas attīstībai kopumā. Projekta neīstenošanas gadījumā netiks nodrošināta jauna valsts funkcija - Latvijas iedzīvotājiem un uzņēmumiem drošs, pārrobežā sadarbspējīgs un Eiropā atzīts EDIM.

	
	Pamatojuma avoti (izvēlēties vismaz vienu): 

	
	☐ Auditā konstatētais; 

	
	--- 

	
	☐ Incidentu statistika; 

	
	--- 

	
	☐ Lietotāju aptauja; 

	
	--- 

	
	☒ Manuālā darba apjoms. 

	
	Ieviešot EDIM tiek attīstīta e-identifikācijas un uzticamības pakalpojumu joma pārrobežu līmenī, kas ļaus pārrobežā apmainīties ar apliecinājumiem no autoratīviem avotiem, kas mazinās nepieciešamo manuālo pārbaužu apjomu.


	3.3. Projekta ieguvumi un lietderības rādītāji
(Projekta ieguvumi un lietderība tiek izteikti galvenajos lietderības aspektos, bet to sasniegšana detalizēti pamatota ar projekta ieguvumu rādītājiem (KPI)) 
	Projekta galvenie lietderības aspekti: 
(atzīmēt piemērojamos) 

	
	☐ Administratīvā sloga samazināšana; 

	
	☒ Procesu efektivitātes paaugstināšana; 
Ieviešot EDIM tiek attīstīta e-identifikācijas un uzticamības pakalpojumu joma pārrobežu līmenī, kas ļaus pārrobežā apmainīties ar apliecinājumiem no autoratīviem avotiem, kas mazinās nepieciešamo manuālo pārbaužu apjomu.

	
	☐ Izmaksu ietaupījums publiskajā pārvaldē; 

	
	☐ Resursu un IKT risinājumu konsolidācija; 

	
	☒ Pakalpojumu kvalitātes uzlabošana; 
Tiks nodrošināta pienācīga iekšējā tirgus darbība un pienācīga drošības līmeņa panākšanu e-identifikācijas līdzekļiem un uzticamības pakalpojumiem, kurus izmanto visā ES, lai fiziskām un juridiskām personām dotu un atvieglotu iespēju izmantot tiesības droši piedalīties digitālā sabiedrībā un piekļūt publiskiem un privātiem tiešsaistes pakalpojumiem visā ES.

	
	☐ Cits. 


	
	Norāda atbildīgo institūciju par rādītāju sasniegšanu

	
	VDAA


	Projekta ieguvumu un lietderības rādītāju raksturojums (KPI)
	Datu avots un aktualizēšanas biežums 
	Esošā vērtība
	Plānotā vērtība 
	Sasniegšanas laiks (gads)[footnoteRef:2]  [2:  Projekta laikā vai 2 gadus pēc projekta noslēguma, ja attiecināms. ] 


	3.3.1. Pakalpojumu skaits, kas pieejams ar EDIM
	Atkarīgo pušu reģistrs
	0

	3

	2029


	3.3.2. Neobligāto apliecinājumu skaits, kur lietotājs var izvēlēties datus
	EDIM konfigurācijas un audita žurnāli 
	0

	10

	2029


	3.3.3. Pārrobežu datu(atribūtu) nodošana ar EDIM
	EDIM konfigurācijas un audita žurnāli
	0

	2

	2029


	3.3.4. Aktivizēto EDIM maku skaits
	EDIM lietotāju statistika
	0
	240 000
	2029

	3.3.5. EDIM pieejams kā autentifikācijas līdzeklis valsts portālos
	VPM integrāciju saraksts
	0
	140
	2026

	3.3.6. Lietotāju apmierinātība (1–5)
	Aptaujas
	0
	4
	2027

	3.3.7. Nodrošināta atbilstība eIDAS  2.0 regulas prasībām
	Atbilstība eIDAS 2.0 regulai
	0%
	100%
	2027

	3.4. Projektā sasniedzamie rezultāti 
	Mērvienība 
	Sasniedzamā vērtība 
	Sasniegšanas laiks (gads) 

	3.4.1. Izstrādāts sākotnējais Latvijas digitālā maka risinājums ar pirmreizējajiem lietojumiem
	Gab.
	1

	2026


	3.4.2. Izstrādāts un auditēts pilnvērtīgs Latvijas digitālas identitātes maka risinājums, kas ir paziņots ES mērogā. 
	Gab.
	1 

	2029


	3.4.3. Izstrādāta un EDIM lietotnē integrēta E-adreses pastkastītes funkcionalitāte 
	Gab.
	1

	2027


	3.4.4 Pilnveidots VPM integrējot EDIM
	Gab.
	1
	2026

	3.4.5 Uzņēmumi savu pakalpojumu sniegšanai izmanto un pieņem EDIM (verificē klientu datus ar EDIM), veicinot uzņēmuma digitalizāciju
	 Gab.
	10
	2029

	3.4.6 EDIM lietotnē integrēta Biometrijas funkcija personas identifikācijas datu saņemšanai
	Gab.
	1
	2027

	3.4.7 Juridiskas personas sniedz atribūtus*, kas pieejami EDIM
	Gab.
	10
	2029

	3.4.8. EDIM lietotnē pieejami atribūti*, kas tiek atzīti valsts līmenī
	Gab.
	3
	2027


*atribūts ir fiziskas vai juridiskas personas vai priekšmeta īpašība, kvalitāte, tiesības vai atļauja.
4. Projekta finansējums un īstenošanas termiņš 
	4.1. Projekta finansējums: 

	6 500 000 EUR, no kā 85% jeb 5 525 000 EUR ERAF finansējums un 15%, jeb 975 000 EUR, valsts budžeta līdzfinansējums

	4.2. Projekta īstenošanas termiņš 

	36 mēneši


5. Projekta ieguldījums 1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" mērķa rādītāju sasniegšanā 
5.1. Ietekme uz Eiropas Savienības kohēzijas politikas programmas rādītājiem 
	Ietekme 
	Atbilstības novērtējums 
(var būt vairāki varianti) 
	Īss ietekmes apraksts 

	5.1.1. Uzņēmumu digitalizācijas veicināšana 
	- Indikatīvi 10 uzņēmumi 2029. gadā sniedz atribūtus EDIM kā autentisks avots;
- Indikatīvi 10 uzņēmumi 2029. gadā reģistrējušies kā pakalpojumu sniedzēji.
	Uzņēmumi, kā atribūtu izsniedzēji, varēs veicināt savu pakalpojumu piekļūstamību un attīstību, ievietojot digitālajā makā atribūtus, kurus pēc tam personas varēs ērti izmantot, lai saņemtu elektroniskos pakalpojumus.
Uzņēmumi, kā atkarīgās puses, varēs lētā, drošā un vienkāršā veidā autentificēt lietotājus un pieprasīt no juridiskām un fiziskām personām nepieciešamos atribūtus, lai nodrošinātu savus elektroniskos pakalpojumus. 
Vienlaikus, ņemot vērā, ka digitālais maks atļaus ātri un vienkāršoti apstiprināt ne tikai klienta identitāti, bet arī citus datus un procesus, tiks samazināta nepieciešamība pēc fiziskiem dokumentiem, tādejādi ietaupot laiku un resursus. Tāpat arī paredzams administratīvā sloga samazinājums, jo regulētā vidē tiks vienkāršota nepieciešamo datu apmaiņa dažādās ekosistēmās, tādejādi samazinot fizisko apliecinājumu nepieciešamību.

	5.1.2. Eiropas Savienības prasību izpilde 
	EDIM ieviešana ir noteikta ar Regulu (ES) 2024/1183 (eIDAS 2.0)
	eIDAS 2.0 regulas 5.a panta 1. punkts nosaka, ka, lai nodrošinātu, ka visām fiziskām un juridiskām personām ES ir droša, uzticama un netraucēta pārrobežu piekļuve publiskiem un privātiem pakalpojumiem, vienlaikus saglabājot pilnīgu kontroli pār saviem datiem, katra dalībvalsts 24 mēnešu laikā pēc EUDI regulas 5.a panta 23. punktā un 6.c panta 6. punktā minēto īstenošanas aktu stāšanās spēkā dienas nodrošina vismaz vienu EDIM.
Ietekmi skatīt Pases 3.2 sadaļā.

	5.1.3. IKT atbalsta ilgtspēja (t.sk. resursu un tehnoloģiju konsolidācija) 
	Neatbilst
	





5.2. Modernizēto pārvaldes procesu IKT risinājumi 
	Skaits 
	IKT risinājuma nosaukums 
	Īss apraksts[footnoteRef:3]  [3:  Iekļaujot norādi pakalpojumam, procesam vai produktam, kas izstrādāts – izveidots/pilnveidots un reģistrēts Valsts informācijas resursu, sistēmu un sadarbspējas informācijas sistēmā (VIRSIS). ] 

	Lietotāju skaits 
(ar atšifrējumu pa lietotāju grupām) 
	Termiņš ieviešanai produkcijā 
(gads, ceturksnis) 

	
	5.2.1. Eiropas digitālās identitātes maks (EDIM)
	Mobilais identifikācijas līdzeklis ar e-parakstu un atribūtu apmaiņu.
EDIM nodrošinās lietotājiem iespēju kontrolēt savu personas datu izpaušanu, tostarp izvēlēties, kuri neobligātie atribūti tiek nodoti pakalpojumu sniedzējiem, tādējādi stiprinot datu aizsardzību un privātumu. EDIM nodrošinās arī pārrobežu elektronisko dokumentu nodošanu un pārbaudi. EDIM ieviešana neietekmēs gadījumus, kuros personas datu nodošana un apstrāde ir noteikta kā obligāta saskaņā ar normatīvajiem aktiem.
	[bookmark: _Ref214972895]10 juridiskas personas iekļauti atkarīgo pušu reģistrā[footnoteRef:4] (uzņēmumi, piemēram, banku sektors, apdrošināšanas sektors, mazumtirzniecība, izklaides un kultūras sektors u.tml.) – plānots sasniegt 2029. gadā.[footnoteRef:5] [4:  EDIM atkarīgo pušu reģistrs ir elektronisks reģistrs, ko dalībvalsts izmanto, lai saskaņā ar eIDAS 2.0 regulas 5.b panta 5.punktu darītu publiski pieejamu informāciju par minētajā dalībvalstī reģistrētajām EDIM atkarīgajām pusēm.]  [5:  lietotāji tiek ieskaitīti 1.3.1.1. pasākuma rezultāta rādītāja "jaunu un modernizētu publisko digitālo pakalpojumu, produktu un procesu lietotāji" vērtībā un projekta kopējais finansējums tiek ieskaitīts 1.3.1.1.pasākuma iznākuma rādītāja "saimnieciskās darbības veicējiem izstrādāto digitālo pakalpojumu, produktu un procesu vērtība" vērtībā.
] 

	2026. g. 4. cet. (sākotnējā versija)

Līdz 2029. g. 2. cet. (turpināts attīstīt)


	
	5.2.2 E-adrešu informācijas sistēma

	E-adrešu informācijas sistēma ir droša, efektīva un kvalitatīva e-saziņas un e-dokumentu aprites vide starp iestādēm un privātpersonām, kur nodrošināta datu konfidencialitāte un personas datu aizsardzība no nesankcionētas piekļuves, pretlikumīgas apstrādes vai izpaušanas, nejaušas pazaudēšanas, izmainīšanas vai iznīcināšanas.
	76555 juridiskas personas
2815 valsts iestādes

	Līdz 2029. g. 2. cet. 

	
	5.2.3. Datu izplatīšanas un pārvaldības platforma (DAGR)
	DAGR mērķis ir nodrošināt vienotu un ātrdarbīgu datu izplatīšanas risinājumu jeb datu agregatora risinājumu, lai uzlabotu intensīvi izmantoto datu pieprasījumu veiktspēju. Valsts reģistriem un informācijas sistēmām, pieslēdzoties pie DAGR, tiek nodrošināta vienota, centralizēta, augstai datu pieprasījumu apstrādes veiktspējai optimizēta datu izplatīšanas platforma. 
	80 iestādes


	Projekta ietvaros tiks veikta DAGR pilnveidošana, lai nodrošinātu DAGR un EDIM sadarbspēju datu apmaiņai. 
Projektā plānotos izstrādāt DAGR pilnveidojumus un ieviest līdztekus ar EDIM izstrādi un ieviešanu 2026. g. 4. cet., bet pēc nepieciešamības arī turpmāk projekta gaitā.

	
	5.2.4. Valsts informācijas resursu, sistēmu un sadarbspējas informācijas sistēma (VIRSIS)
	VIRSIS ir resursu un pakalpojumu sistēma, kas nodrošina:
· datu apkopošanu, reģistrēšanu un uzturēšanu par valsts pārvaldes digitālajām tehnoloģijām, informācijas resursiem, valsts pārvaldes pakalpojumiem, dzīves situācijām, valsts digitālo tehnoloģiju infrastruktūru un informācijas sistēmām;
· pieteikumu iesniegšanu un elektroniskās vienošanās slēgšanu starp institūcijām par informācijas un komunikācijas tehnoloģiju pakalpojumiem un valsts pārvaldes pakalpojumiem.
	239 iestādes
	Projekta ietvaros tiks veikta VIRSIS pilnveidošana, lai nodrošinātu VIRSIS un EDIM sadarbspēju, paredzot EDIM darbībai nepieciešamo reģistru izvietošanu VIRSIS.
Projektā plānotos VIRSIS pilnveidojumus paredzēts izstrādāt un ieviest līdztekus ar EDIM izstrādi un ieviešanu 2026. g. 4. cet., bet pēc nepieciešamības arī turpmāk projekta gaitā.

	
	5.2.5. Vienotās pieteikšanās modulis VPM
	VPM ir koplietošanas pakalpojums, kas ļauj tīmekļa vietnēm un portāliem droši identificēt lietotāju elektroniskajā vidē. Tas nodrošina centralizētu autentifikāciju valsts un pašvaldību e-pakalpojumiem, samazinot nepieciešamību katrai iestādei veidot savu pieteikšanās risinājumu.
	140 iestādes (portāli)
	Projekta ietvaros tiks veikta VPM pilnveidošana, lai nodrošinātu VPM un EDIM sadarbspēju datu apmaiņai. 
Projektā plānotos izstrādāt VPM pilnveidojumus un ieviest 2026. g. 4. cet., bet pēc nepieciešamības arī turpmāk projekta gaitā.


5.3. Ietekme uz pārvaldes centralizētām funkcijām un koplietošanas pakalpojumiem
	Skaits 
	Pakalpojums (pakalpojumu grupa) 
	Koplietošanas pakalpojumu lietotāji (institūcijas) 
	Norāde uz MK lēmumu par attīstības plānu 

	
	5.3.1. Eiropas digitālās identitātes maka risinājuma pieejamība (jauns pakalpojums)
	127 (valsts tiešās pārvaldes iestādes, kā potenciālie EDIM gala lietotāji)
	Pakalpojums un tā attīstības plāns tiek aprakstīts informatīvajā ziņojumā “Par eIDAS 2.0 regulas prasību ieviešanu” (25-TA-1209, saskaņošanā)

	
	5.3.2. Valsts atribūtu izsniegšanas pieejamība (jauns pakalpojums)
	3 (prognoze uz 2029. gadu, valsts tiešās pārvaldes iestādes, kā atribūtu izsniedzēji) 
	Pakalpojums un tā attīstības plāns tiek aprakstīts informatīvajā ziņojumā “Par eIDAS 2.0 regulas prasību ieviešanu” (25-TA-1209, saskaņošanā)

	
	5.3.3. E-adreses mobilās lietošanas pieredzes pieejamība (jauns pakalpojums)
	1524 (valsts un pašvaldību iestādes, kā e-adreses lietotāji)
	Pakalpojums un tā attīstības plāns tiek aprakstīts informatīvajā ziņojumā “Par eIDAS 2.0 regulas prasību ieviešanu” (25-TA-1209, saskaņošanā)

	
	5.3.4. Kvalificētu atribūtu elektronisko apliecinājumu pieejamība (jauns pakalpojums)
	3 (prognoze uz 2029. gadu, valsts tiešās pārvaldes iestādes, kā atribūtu izsniedzēji)
	Pakalpojums un tā attīstības plāns tiek aprakstīts informatīvajā ziņojumā “Par eIDAS 2.0 regulas prasību ieviešanu” (25-TA-1209, saskaņošanā)

	
	5.3.5. Personas elektroniskās identitātes apliecināšanas (tiešsaistē un bezsaistē) pieejamība (izmaiņas)
	127 (valsts tiešās pārvaldes iestādes, kā potenciālie EDIM gala lietotāji)
	Pakalpojums un tā attīstības plāns tiek aprakstīts informatīvajā ziņojumā “Par eIDAS 2.0 regulas prasību ieviešanu” (25-TA-1209, saskaņošanā)

	
	5.3.6. Eiropas digitālās identitātes maka pieņemšana publisko pakalpojumu sniedzējiem (jauns pakalpojums)
	3 (prognoze uz 2029. gadu, valsts tiešās pārvaldes iestādes, kā publisko pakalpojumu sniedzēji)
	Pakalpojums un tā attīstības plāns tiek aprakstīts informatīvajā ziņojumā “Par eIDAS 2.0 regulas prasību ieviešanu” (25-TA-1209, saskaņošanā)

	
	5.3.7. Eiropas digitālās identitātes maka pieņemšana privāto pakalpojumu sniedzējiem (jauns pakalpojums)
	127 (valsts tiešās pārvaldes iestādes, kā potenciālie EDIM gala lietotāji)
	Pakalpojums un tā attīstības plāns tiek aprakstīts informatīvajā ziņojumā “Par eIDAS 2.0 regulas prasību ieviešanu” (25-TA-1209, saskaņošanā)


[bookmark: _Hlk178074340]5.4. Centralizēti pārvaldāmās nozares būtiskās datu kopas 
	Skaits 
	Saturu raksturojošs nosaukums 
	Termiņš piekļuves nodrošināšanai 

	
	5.4.1. Nacionālā EDIM unikālo reģistrēto lietotāju skaits
	2029 2.ceturksnis


	
	5.4.2. Autentifikāciju skaits mēnesī, gadā
	2029 2.ceturksnis

	
	5.4.3. Izsniegto atribūtu skaits mēnesī, gadā, par visu periodu
	2029 2.ceturksnis

	
	5.4.4. Apliecinājumu veidu skaits Latvijā
	2029 2.ceturksnis


6. Izmaksu un ieguvumu analīze 
	Projekta "Eiropas digitālās identitātes maka ieviešana Latvijā" kopējās izmaksas trīs gadu periodā ir 6 500 000 eiro.
EDIM ieviešana paredz būtisku ilgtermiņa sociālekonomisko pienesumu, jo tas radīs vienotu, drošu un atkārtoti izmantojamu digitālās identifikācijas un autentifikācijas risinājumu, kas būs izmantojams publiskajā un privātajā sektorā visā ES.
EDIM kā autentifikācijas līdzekļa pievienošana VPM ļaus valsts pārvaldes iestādēm neveikt atsevišķas integrācijas ar EDIM infrastruktūru, jo autentifikācijas funkcionalitāte tiks nodrošināta caur jau esošo VPM moduli. Tas nozīmē, ka katrai no aptuveni 140 institūcijām/portāliem, kur pieejams VPM nebūs nepieciešami papildu ieguldījumi integrācijas veikšanai, kas katram iestādes portālam atsevišķi varētu izmaksāt no 15 000 līdz 60 000 eiro (noteikts pēc ekspertu metodes). Šādi aprēķinot, valsts kopējais ekonomiskais ietaupījums EDIM risinājuma integrācijas jomā var sasniegt 2,1 līdz 8,4 miljonus eiro (vidēji 5,25 miljoni eiro), atkarībā no tehniskās pielāgošanas apjoma.
Papildus būtisku ietaupījumu nodrošinās administratīvā sloga un darbaspēka izmaksu samazinājums. Pieņemot, ka viena valsts pārvaldes darbinieka darba stundas vidējās izmaksas ir aptuveni 11 eiro (Atbilstoši MK datiem - vidējā darba samaksa valsts budžeta iestādēs 2025. gada 1. pusgadā vidēji 2011 eiro[footnoteRef:6], pārrēķinot uz darba stundām samaksa svārstās un aprēķiniem par pamatu tiks izmantoti 11,42 eur (atbilstoši 176 darba h mēnesī 2025. g janvārī, noapaļojot tos uz leju līdz apaļai summai), un EDIM risinājums ļaus automatizēt identifikācijas un datu pārbaudes procesus (piemēram, pārbaudīt izglītības dokumentus, invaliditātes statusu, medicīnas dokumentus, u.c. EDIM pieejamos atribūtus), samazinot vidējo manuālās apstrādes laiku par 10 minūtēm katrā transakcijā, iegūstams, ka vienas transakcijas ietaupījums ir apmēram 1,83 eiro. Ja gadā tiek veikts vismaz 1 miljons identifikācijas un autentifikācijas procesu, kopējais valsts pārvaldes ietaupījums izmaksās sasniedz 1,83 miljonus eiro gadā. [6:  Darba samaksa un nodarbināto skaits valsts budžeta iestādēs 2025. gada 1.pusgadā  Pieejams: https://www.mk.gov.lv/lv/media/25205/download?attachment] 

Papildus tam vērts minēt, ka eIDAS 2.0 regula, nosaka dalībvalstīm pienākumu līdz 2026. gada 24. decembrim nodrošināt vismaz viena EDIM risinājuma pieejamību. Ja Latvija šo prasību neizpilda noteiktajā termiņā, var tikt ierosināta ES pārkāpuma procedūra par eIDAS 2.0 regulas neievērošanu, kas nozīmē gan finansiālu ietekmi, gan reputācijas aizskārumu valstij.
Atbilstoši EK piemērotajai sankciju aprēķina kārtībai, šādas procedūras var radīt ievērojamu budžeta slogu, jo vienreizējais soda maksājums var sasniegt līdz 196 000 eiro, savukārt dienas kavējuma nauda tiek noteikta diapazonā no 206 līdz 12 384 eiro dienā. Pieņemot vidējo kavējuma likmi (6 089 eiro dienā), kopējie iespējamie zaudējumi var pārsniegt 2,65 miljonus eiro gadā. 
Pēc projekta īstenošanas EDIM uzturēšanai un tālākai ekspluatācijai ir nepieciešama pastāvīga, specializēta komanda, kas nodrošina produkta pārvaldību, procesu attīstību, tehnisko uzturēšanu un informācijas drošību. Anotācijas 7. punktā tabulā norādītās amata vietas un izmaksas atspoguļo minimālo nepieciešamo kapacitāti, lai nodrošinātu risinājuma nepārtrauktu darbību, atbilstību eIDAS 2.0 regulai un Eiropas kopīgajām arhitektūrām, kā arī pārrobežu savietojamību. 

EDIM tehniskās uzturēšanas izmaksas provizoriski sastāda provizoriski 800 000 eiro gadā. Tehniskās uzturēšanas izmaksu sadalījumu skatīt tabulā zemāk. 2029.gadā uzturēšanas līdzekļi nepieciešami 6 mēnešiem un sastādīs 400 000 eiro.
	Apraksts
	Indikatīvās izmaksas gadā (EUR)

	Infrastruktūras uzturēšana (serveri, datu bāzes, mākoņpakalpojumi, drošības sertifikāti).
	114 000

	Regulāri sistēmas atjauninājumi, drošības ielāpi un komponentu atjaunošana.
	30 000

	Monitorings, kļūdu novēršana, 24/7 atbalsta pakalpojumi un incidentu apstrāde (L1 vai L1+ režīms).
	120 000

	Mobilās lietotnes (Android, iOS) regulārie atjauninājumi (reizi mēnesī).
	120 000

	Esošo nacionālo informācijas sistēmu sadarbspējas uzturēšana un to darbības nepārtrauktības nodrošināšana, veicot nepieciešamos konfigurācijas, integrācijas un saderības pielāgojumus, lai saglabātu pilnvērtīgu sadarbspēju ar EDIM risinājumu.
	180 000

	Savietojamības uzturēšana un programmatūras aktualizēšana atbilstoši ES tehniskajiem standartiem (EUDI ARF, eIDAS2).
	40 000

	Esošo apliecinājumu pārvaldības mehānisma uzturēšana, nodrošinot jaunu apliecinājumu tipu atbalsta konfigurēšanu un nepieciešamos tehniskos pielāgojumus, lai saglabātu sistēmas atbilstību ES prasībām un EDIM risinājuma darbības nepārtrauktību
	40 000

	Drošības komponenšu un infrastruktūras uzturēšana (sertifikāti, HSM, WSCD, atsaukšanas un atjaunošanas mehānismi).
	30 000

	Regulāri drošības auditi, ievainojamību testi un eIDAS / NIS2 atbilstības pārbaudes.
	20 000

	Maka atkārtotā sertifikācija, lai nodrošinātu atbilstību ES regulējumam.
	20 000

	Lietotāju uzvedības un vajadzību analīze, UX pilnveide
	25 000

	Publiskās dokumentācijas un maka vietnes uzturēšana.
	8 000

	Esošo valsts risinājumu un komponenšu darbības nepārtrauktības nodrošināšana, veicot regulāru tehnisko analīzi, saderības izvērtēšanu un nepieciešamos uzlabojumus, lai saglabātu atbilstību ES prasībām un EDIM risinājuma arhitektūrai
	10 000

	Testa vides uzturēšana un saskaņošana ar Eiropas EUDI "testbed" infrastruktūru.
	5 000

	EDIM risinājuma uzturēšanas nodrošināšanai nepieciešamā operatīvā koordinācija ar ES tehniskajām struktūrām, tai skaitā regulāra dalība tehniskajās koordinācijas sanāksmēs un darba sesijās, lai savlaicīgi ieviestu izmaiņas tehniskajās specifikācijās un nodrošinātu risinājuma nepārtrauktu atbilstību EUDI ARF un eIDAS2 prasībām
	20 000

	Atbalsta līgumi dažādām komponentēm un aparatūrai.
	18 000


Sadalījums pa izmaksu pozīcijām ir indikatīvs, atkarīgs valsts stratēģiskiem mērķiem digitālo pakalpojumu attīstības jomā un var tikt precizēts projekta uzturēšanas laikā, ņemot vērā faktisko tehnisko vajadzību attīstību, identificētās problēmsituācijas, normatīvā regulējuma un ES tehnisko prasību izmaiņas, kā arī EDIM risinājuma ekspluatācijas gaitā konstatētos riskus, drošības incidentus un lietotāju vajadzību izmaiņas. 
	Uzturēšanas izmaksas (no 2030. gada)
	
	Vienreizējas investīcijas vai ietaupījumi

	Pozīcija
	Summa, eur
	
	Pozīcija
	Summa, eur

	Personāla izmaksas
	-1 162471
	
	Sākotnējās investīcijas projektā 2027.-2029.g 
	-6 500 000

	Tehniskās uzturēšanas izmaksas
	-800 000
	
	EDIM integrācija VPM (vidēji)
	5 250 000

	
	
	
	
	

	Ietaupījums gadā pēc projekta beigām (no 2030. gada)
	
	Iespējamās sankcijas

	Pozīcija
	Summa, eur
	
	Pozīcija
	Summa, eur

	Ietaupījums saistībā ar identifikācijas un datu pārbaudes procesu automatizāciju
	1 830 000
	
	Iespējamās sankcijas neizpildes gadījumā (gadā)
	2 650 000

	
	
	
	
	 


Aptuvenais kopējais ikgadējais ietaupījums valsts līdzekļiem gadā, neskaitot sankcijas: 1 830 000.
Pieņemot, ka šāds ietaupījums saglabājas 10 gadus pēc projekta ieviešanas (sākot no 2029. gada) un pieskaitot tam vienreizējo vidējo ietaupījumu, kas saistīts ar VPM, kopējais ietaupījums sasniegtu 23 550 000 eiro (10x 1 830 000 + 5 250 000 eur) 
Tīrs fiskālais ietaupījums (ietaupījums 10 gadu periodā, pēc projekta noslēguma, t.i. sākot no 2029. gada, mīnus EDIM 10 gadu uzturēšanas izmaksas un mīnus projekta sākotnējās investīcijas)
	23 550 000 -
	10*800 000 
	-10 * 0*
	- 6 500 000
	=  9 050 000

	Kopējais ietaupījums 10 gadu periodā, sākot no 2029. gada
	Tehniskās uzturēšanas izmaksas 10 gadu periodā
	Personāla izmaksas 10 gadu periodā
	EDIM sākotnējās investīcijas
	Fiskālais ietaupījums 10 agdu periodā


Visi minētie aprēķini ir balstīti uz teorētiskiem pieņēmumiem un pieejamajiem datiem, un to mērķis ir ilustrēt iespējamo sociālekonomisko ietekmi, nevis precīzi prognozēt faktisko ietaupījumu vai izmaksas. Faktiskie rezultāti var atšķirties atkarībā no risinājuma ieviešanas gaitas, institūciju iesaistes, tehniskajām prasībām un citiem ārējiem apstākļiem, kas pilnībā būs zināmi tikai pēc projekta realizācijas un risinājuma ieviešanas praksē.
*Aprēķinos tiek pieņemts, ka atbilstoši likumā “Par valsts budžetu 2026. gadam un budžeta ietvaru 2026., 2027. un 2028. gadam” noteikto, netiek radītas jaunas amata vietas EDIM uzturēšanai, bet tās tiek nodrošinātas esošā valsts budžeta izdevumu ietvaros.

	


7. Cita būtiska informācija (Projekta gatavības novērtējums) 
	Norāda būtisku informāciju, kas sniedz informāciju un pamatojumu par projekta gatavības pakāpi, tai skaitā:

	☒ informācija par projektu vadības kapacitāti 

	Tiks veiktas nepieciešamās darbības, lai nodrošinātu Projektam nepieciešamos vadības un īstenošanas personāla resursus. Ņemot vērā, ka ar Projektu VDAA atbildību tvērumā tiek nodota jauna funkcija – EDIM risinājuma ieviešanas organizēšana un EDIM Latvijā nodrošināšana, attīstība un uzturēšana projekta vadībai un īstenošanai VDAA uz projekta laiku tiks izveidotas jaunas amata vietas, paredzot projekta vadībā un projekta īstenošanā iesaistīt 13-15 VDAA speciālistus, potenciāli aptverot šādas un citas amata pozīcijas:
- projekta vadītājs (39.1. saime IV A līmenis, 11. mēnešalgu grupa);
- produkta vadītājs (21.8. saime III līmenis, 12. mēnešalgu grupa); 
- biznesa procesu analītiķis (21.4. saime, IV līmenis, 12. mēnešalgu grupa);
- IKT pakalpojumu vadītājs (21.4 saimes IV līmenis, 12. mēnešalgu grupa)
- IT pakalpojumu vadītājs (21.4. saime, IV līmenis, 12. mēnešalgu grupa);
- informācijas sistēmas drošības pārvaldnieks (21.7. saimes III līmenis, 12. mēnešalgu grupa);
- datu aizsardzības speciālists (19. saimes III A līmenis, 11.mēnešalgu grupa);
- un pēc nepieciešamības citus speciālistus.

Papildus uz projekta laiku tiks izveidotas 2 amata vietas VARAM - 2 sistēmu un biznesa procesu analītiķi (21.4. saime IV līmenis, 12. Mēnešalgu grupa).
Projekta īstenošanu nodrošina VDAA, kurai ir pieredze valsts mēroga informācijas un komunikācijas tehnoloģiju projektu vadībā un ieviešanā. Uz doto brīdi projektā ir iesaistīti divi vecākie projektu vadītāji, produkta portfeļa vadītājs, sistēmu un biznesa procesu analītiķis un IKT pakalpojumu vadītājs.
EDIM minētajām personām ir noteikts kā prioritārs pamatprojekts, nodrošinot tam nepieciešamo uzmanību, resursu pieejamību un institucionālo kapacitāti sekmīgai projekta īstenošanai. Vienlaikus, oficiāli uzsākot projektu, plānots attiecināt ar projekta īstenošanu saistītās personāla izmaksas no 2026. gada, kā arī piesaistīt papildu cilvēkresursus atbilstoši projekta apjomam un ieviešanas vajadzībām.
Projekta īstenošanā atbilstoši nepieciešamībai tiek un tiks iesaistīti arī citu jomu speciālisti, tostarp, bet ne tikai risku un kvalitātes eksperts, IKT jurists, datu aizsardzības speciālists, iepirkumu speciālists u.c, nodrošinot atbilstošu kompetenci gan iepirkumu procedūru veikšanai, gan līgumu pārvaldībai un risinājuma izstrādes uzraudzībai, lai tas atbilstu eIDAS 2.0. un citos normatīvos izvirzītajām prasībām. 


	☒ informācija par projekta “biznesa” īpašnieku (business owner) un tā lomu projekta īstenošanā 

	VDAA, kas atbilstoši pases 3.3 sadaļai ir arī atbildīga par projekta mērķu sasniegšanu.


	☒ informācija par nosacījumiem projekta īstenošanai 

	[bookmark: _Hlk222235075]Sekmīgai projekta īstenošanai nepieciešama atbilstoša projekta komandas kapacitāte ar specifiski šī projekta īstenošanai nepieciešamajām kompetencēm, salāgota atkarīgo projektu izstrāžu plūsma ar EDIM izstrādi, nepieciešamās normatīvās bāzes sagatavošana.


	☒ informācija par riskiem 

	- EDIM tiks izstrādāts pamatojoties uz eIDAS 2.0 regulas un no tās izrietošo īstenošanas aktu nosacījumiem. Daļa no izrietošajiem īstenošanas aktiem uz šīs pases sagatavošanas brīdi ir vēl nesaskaņoti. Ņemot vērā, ka akti nosaka EDIM funkcionālās un nefunkcionālās prasības, tas rada būtisku ietekmi uz EDIM prasību noteikšanu, izstrādi un ieviešanu, kā rezultātā var tikt kavēta projekta aktivitāšu īstenošana, pieaugt izmaksas un mazināties snieguma kvalitāte;
- Saskaņā ar eIDAS 2.0 regulas 5.a panta 1. punkta nosacījumiem Latvijai līdz 2026. gada 24. decembrim jānodrošina savi iedzīvotāji ar vismaz vienu EDIM un pirms EDIM ieviešanas ir jāveic tā sertifikāciju atbilstoši eIDAS 2.0 regulas un izrietošajām īstenošanas regulām. ES un Latvijā nav izstrādāta un ieviesta EDIM sertifikācijas shēma un sertifikācijas procedūra, turklāt sertifikācijas shēma aptver arī funkcionālās prasības EDIM. Šis fakts rada būtisku ietekmi uz EDIM prasību noteikšanu, izstrādi un ieviešanu un rada risku neieviest EDIM Latvijā līdz 2026. gada 24. decembrim jeb 2026. gada 4.ceturksnim. 
- Ņemot vērā gan salīdzinoši īso ieviešanas termiņu un paralēli īstenojamos projektus, kas minēti projekta pases 2.2. sadaļā, kur pastāv projektu savstarpējas atkarības, gan arī ņemot vērā potenciālas neskaidrības saistībā ar vēl pilnībā nenoteiktām vai apspriežamām prasībām, kas var ietekmēt projekta īstenošanas gaitu, eksistē augts risks attiecībā uz EDIM savlaicīgu ieviešanu. Kā piemērs minams savlaicīgi noslēgta līguma ar Conformity Assessment Body (CAB), kas akreditēts saskaņā ar eIDAS 2.0 regulas prasībām atbilstības sertifikāta iegūšanai EDIM risinājumam.
- Pastāv risks, ka savlaicīgi netiek pieņemti jauni vai grozīti jau esoši normatīvie akti, kas būtiski ietekmē projekta īstenošanas procesu un var novest pie projekta kavēšanās vai izpildes nespējas atbilstoši plānam un sagaidāmajiem ieguvumiem un rezultātiem. 
- Eksistē atkarība no LVRTC projekta "Uzticamības pakalpojumu attīstība: Nacionālās elektroniskās identifikācijas shēmas un kvalificēta droša elektroniskā paraksta pielāgošanās eIDAS 2.0 prasībām, paaugstinot risinājuma drošību un lietojamību.” 
- Pastāv risks EDIM ieviešanas grafika kavējumiem, ja savlaicīgi netiek nodrošinātas uzticamības pakalpojumu sniedzēja (QTSP) kompetencē esošās funkcijas un komponentes, ņemot vērā, ka eIDAS 2.0 regulas prasību ieviešanu reglamentējošie informatīvie ziņojumi vēl atrodas saskaņošanas procesā un pilnībā nenosaka konkrētu komponenšu nodrošināšanas apjomu un termiņus. No kā izriet risks tehniskai nesavietojamībai vai papildu pielāgojumu nepieciešamībai starp EDIM ekosistēmu un ārējiem uzticamības pakalpojumu risinājumiem, ja savlaicīgi netiek precizēta arhitektūra un tehniskās prasības.
- Pastāv risks savstarpējai tehniskai un funkcionālai nesavietojamībai starp EDIM risinājumu un uzticamības pakalpojumu sniedzēja nodrošinātajām komponentēm, ja savlaicīgi netiek precizēta mērķarhitektūra, integrācijas principi un tehniskās prasības, tostarp API, drošības un sertifikācijas nosacījumi.
- Pastāv risks EDIM savlaicīgai sertifikācijai, ja sertifikācijas shēmas izstrāde, saskaņošana un piemērošana norit paralēli EDIM izstrādei un ja sertifikācijas prasības tiek precizētas projekta īstenošanas gaitā, tādējādi ietekmējot gan izstrādes apjomu, gan termiņus.
- Pastāv risks, ka nepietiekamas institucionālās koordinācijas gadījumā var tikt kavēta savstarpēji atkarīgo projektu komponentu savlaicīga ieviešana, īpaši gadījumā, ja ārējie projekti tiek īstenoti atšķirīgos finansēšanas, pārvaldības vai prioritāšu ietvaros.
- Pastāv risks, ka savlaicīgi netiek nodrošināta detalizēta informācija par uzticamības pakalpojumu sniedzēja komponenšu ieviešanas grafiku, arhitektūras risinājumiem un savietojamības prasībām, kas var ietekmēt EDIM izstrādes secību, testēšanu un ieviešanu ekspluatācijā.
Riski tiks regulāri pārskatīti atbilstoši VDAA risku pārvaldības procedūrai.
Projekta īstenošanas laikā ar VDAA rīkojumu tiks izveidota starpinstitucionāla darba grupa, iekļaujot projekta partnerus un citas iesaistītās puses, lai stiprinātu projekta koordināciju, savlaicīgu lēmumu pieņemšanu un tehnisko risku mazināšanu, ņemot vērā iespējamas savstarpējās atkarības un ieviešanas riskus. Tostarp, atbilstoši informatīvajam ziņojumam “Par eIDAS 2.0 regulas prasību ieviešanu" arī VARAM veidos darba grupu EDIM procesu koordinācijai, kas mazinās daļas risku iestāšanās potenciālu.
VDAA sadarbībā ar pakalpojumu sniedzēju nodrošina pakalpojuma pilnu auditēšanu, ja kādā no audita iesaistītajām pusēm tiek konstatēts, ka nepieciešams veikt uzlabojumus, vai novērst neatbilstības, tad viena puse par šāda audita rezultātiem informē otru pusi un vienojas par ieteikuma ieviešanai vai neatbilstības novēršanai nepieciešamo laiku. Par prioritāti izvirzot jebkādu konstatēto neatbilstību novēršanu, kas var ietekmēt pakalpojumu sniegšanu un tā akreditāciju


	☒ informācija par projekta sasaisti ar citiem projektiem 
Skatīt pases 2.2 sadaļu


	☐ informācija par projekta sasaisti ar atklātas stratēģiskās autonomijas un drošības jautājumiem 

	Nav

Šis Projekts nerada dubultā finansējuma risku un šī projekta ietvaros netiks īstenotas darbības un aktivitātes, kas tikušas vai tiek īstenotas citu projektu un to finansējuma ietvaros.

	


8. Atbildīgā kontaktpersona 
	Vārds Uzvārds 
	Amats 
	Kontaktinformācija 

	Kristaps Soms
	VDAA Informācijas sistēmu attīstības departamenta Projektu nodaļas Vecākais projektu vadītājs
	kristaps.soms@vdaa.gov.lv



Lietotie saīsinājumi: 
IKT – informācijas un komunikācijas tehnoloģijas 
MK – Ministru kabinets 

